ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030024
ขอให้แก้ไขปัญหาการให้อาหารนกพิราบ บริเวณ ซอยสุขุมวิท 101/1 แขวงพระโขนง เขตพระโขนง กรุงเทพมหานคร จุดสังเกต บริเวณป้ายหยุดรถประจำทาง แยกสัญญาณไฟจราจร (สุขุมวิท 101/1) ซึ่งซอยดังกล่าวจะอยู่กับฝั่งตรงข้ามกับห้างสรรพสินค้า วิสซ์ดอม วัน-โอ-วัน (Whizdom 101) เนื่องจากผู้ร้องแจ้งว่าผู้ที่มาให้อาหารนกพิราบ บริเวณดังกล่าวเป็นเพศหญิง (ไม่ทราบชื่อ-ไม่ทราบนามสกุล) อายุประมาณ 40-50 ปี รูปพรรณสัณฐาน คล้ายคนจีน รูปร่างสมส่วน สูงประมาณ 110 เซนติเมตร ชอบสวมหมวกอยู่ตลอดเวลา (ระบุตามผู้ร้องแจ้ง) มาให้อาหารนกพิราบบนถนนหน้าปากซอยสุขุมวิท 101/1 บริเวณป้ายหยุดรถประจำทาง ในช่วงเวลาประมาณ 03.00 น., 05.00 น. และ 06.00 น. (ผู้ร้องแจ้งว่ามักมาให้อาหารนกไม่เป็นเวลาที่แน่นอน) ทำให้มีจำนวนของนกพิราบมากกว่า 100 ตัว มาอยู่อาศัยบริเวณดังกล่าว ประกอบกับนกพิราบเป็นสัตว์ที่เป็นพาหะของโรคต่างๆ ส่งผลให้ได้รับความเดือดร้อน แก่ผู้ร้องและประชาชนที่ขายของและพักอาศัยอยู่บริเวณดังกล่าวเป็นอย่างมาก เพราะจะมีมูลนกพิราบเป็นจำนวนมาก พบเห็นและประสบปัญหามาแล้วเป็นระยะเวลา 2-3 ปี เบื้องต้นเคยแจ้งเรื่องไปยังสำนักงานเขตพระโขนง กรุงเทพมหานคร แต่ก็ยังไม่ได้รับการแก้ไขปัญหาแต่อย่างใด จึงประสงค์ให้หน่วยงานที่เกี่ยวข้องดำเนินการตรวจสอบ และแก้ไขปัญหาในกรณีดังกล่าวอย่างเร่งด่วนด้วย (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata